Αλέξανδρος Γιωτόπουλος

Ο Αλέξανδρος Γιωτόπουλος (1944) είναι ιδρυτικό στέλεχος και αρχηγός της τρομοκρατικής οργάνωσης 17 Νοέμβρη με το ψευδώνυμο «Λάμπρος». Έχει καταδικαστεί σε 17 φορές ισόβια και 25 χρόνια κάθειρξη για ηθική αυτουργία σε δεκαεπτά δολοφονίες, εκρήξεις, ληστείες και για τη συμμετοχή του στη 17Ν, κατηγορίες τις οποίες ο ίδιος αρνείται.Βιογραφικό Γιωτόπουλου BiblioNet.

 Βιογραφικά στοιχεία 
Γεννήθηκε στο Παρίσι το 1944 και είναι γιος του Δημήτρη Γιωτόπουλου, επιφανούς στελέχους του τροτσκιστικού κινήματος στη δεκαετία 1925-1935 και ηγέτη του ρεύματος του Αρχειομαρξισμού, και της Ζωής Μεταξά. Κατάγεται από το χωριό Γιαννιτσού Φθιώτιδας, έχει μια αδελφή και παππούς του ήταν ο Παρνάσσος Γιωτόπουλος, δάσκαλος. Το 1946 εγκαταστάθηκε με την οικογένειά του στο Χαλάνδρι, όπου και μεγάλωσε. Το 1962 εγκαταστάθηκε στο Παρίσι αρχίζοντας να σπουδάζει μαθηματικά και εν συνεχεία οικονομικά ολοκληρώνοντας με επιτυχία τις σπουδές του.

Ως φυλακισμένος πραγματοποίησε μεταπτυχιακές σπουδές, στο πρόγραμμα σπουδών επιπέδου Master 2, στα Θεμελιώδη Μαθηματικά, με ειδίκευση στον τομέα της μηχανικής ρευστών στο πανεπιστήμιο Paris 7.Καμποτινισμός και παλινωδία, Ελευθεροτυπία 11/02/2010. Το 2021 ανακηρύχθηκε διδάκτωρ Μαθηματικών από το Πανεπιστήμιο του Παρισιού. Το διδακτορικό του εκπονήθηκε εξολοκλήρου εντός των φυλακώνΑπονομή διδακτορικού στη φυλακή για τον Αλέξανδρο Γιωτόπουλο, Εποχή 25/07/2021. και αφορούσε τις εξισώσεις Navier-Stokes χωρίς κατακόρυφο ιξώδες. Μέρος της δουλειάς του είναι αφιερωμένο στις εξισώσεις Navier-Stokes και σε χώρους Besov.

Υπήρξε μέλος της ΕΔΑ, ενώ με την εγκαθίδρυση της Χούντας των Συνταγματαρχών στην Ελλάδα ανέπτυξε αντιδικτατορική δράση εντασσόμενος στην οργάνωση 29 Μάη και μετά τη διάλυσή της στη Λαϊκή Επαναστατική Αντίσταση (ΛΕΑ), της οποίας υπήρξε ιδρυτικό στέλεχος. Το 1968 φέρεται να ταξίδεψε μαζί με ομάδα εννέα συντρόφων στην Κούβα, ανάμεσά τους ο Γιάννης Γαλανόπουλος (πάλαι ποτέ καπετάν Ανέστης του ΕΛΑΣ Το μυστήριο του καπετάν Ανέστη στην προκήρυξη της ΟΛΑ), ο σκηνοθέτης Νίκος Παπατάκης και ο Χρήστος Κασσίμης (μετέπειτα ιδρυτικό μέλος του ΕΛΑ στα χρόνια της ΜεταπολίτευσηςΕΛΑ: η δομή τα πρόσωπα και οι ρόλοι) για εκπαίδευση στο αντάρτικο πόλης. Ορισμένα απο τα άτομα που συμμετείχαν το 1968 σε εκείνο το ταξίδι, ταξίδεψαν με έγγραφα του δικτύου Κουριέλ, μετά απο συστάσεις του γνωστού Έλληνα Τροτσκιστή Μιχάλη Ράπτη, γνωστού και ως "Μισέλ Πάμπλο". Αλέξης Παπαχελάς, Τ. Τέλλογλου, Το μυθιστόρημα της τρομοκρατίας, Το Βήμα 28/07/2020.Τ. Τέλλογλου, Από τις φαλτσέτες στα... 45άρια!, Το Βήμα 21/07/2002. Σε εκείνο το ταξίδι φέρονται να συμμετείχαν και άλλα άτομα, γύρω στα 20 άτομα απο την Ευρώπη.Μιχάλης Χρυσοχοΐδης: Ο πληροφοριοδότης «Χι» και ο ρόλος του στην εξάρθρωση της 17Ν, πώς έβαλε στο κάδρο τον Γιωτόπουλο Το 1971 καταδικάστηκε ερήμην, με βάση τον νόμο 509 περί βίαιης ανατροπής του πολιτεύματος, από το ειδικό δικαστήριο Θεσσαλονίκης σε φυλάκιση πέντε ετών.Αλέξης Παπαχελάς, Τ. Τέλλογλου, Το μυθιστόρημα της τρομοκρατίας, Το Βήμα 28/07/2020.Τ. Τέλλογλου, Από τις φαλτσέτες στα... 45άρια!, Το Βήμα 21/07/2002. 

Στις 29 Αυγούστου 1972 συμμετείχε σε βομβιστική ενέργεια στο υπόγειο της αμερικανικής πρεσβείας στην Αθήνα, μεταφέροντας μάλιστα ο ίδιος τα εκρηκτικά. Την ευθύνη για την ενέργεια ανέλαβε η Λαϊκή Επαναστατική Αντίσταση (ΛΕΑ).Η βόμβα Πρετεντέρη, Ο Ιός 08/03/2003. Ήδη από την ίδια περίοδο, για να αποφύγει τη σύλληψή του από τις γαλλικές αρχές αλλά και για λόγους ασφαλείας, μιας και μπαινόβγαινε στην Ελλάδα με πλαστό διαβατήριο, είχε αρχίσει να χρησιμοποιεί επίσημα το ονοματεπώνυμο "Μιχάλης Οικονόμου" διατηρώντας το σε χρήση μέχρι και το 2002, έτος σύλληψής του.Τ. Τέλλογλου, Η διπλή ζωή του «Λάμπρου», Το Βήμα 04/08/2002.

Με την πτώση της Χούντας επέστρεψε στην Αθήνα ασχολούμενος με μεταφράσεις γαλλικών κειμένων.Εύα Καραμανώλη, Γιωτόπουλος: Hμουν μέλος της ΛEA το 1971, Η Καθημερινή 25/07/2002. Διέμενε στον Βύρωνα Αττικής και στους Λειψούς, όπου διατηρούσε εξοχική κατοικία, μαζί με τη σύντροφό του Μαρί Τερέζ Πεϊνό. Σήμερα κρατείται σε ειδική πτέρυγα των φυλακών Κορυδαλλού.

Το 2005 η διοίκηση της ΕΡΤ αποφάσισε να ματαιώσει την προβολή συνέντευξης του Γιωτόπουλου στην τηλεοπτική εκπομπή FOCUS, προκαλώντας τις αντιδράσεις των συνηγόρων του αλλά και μερίδας τύπου.Καταγγέλλουν λογοκρισία μετά τη μη μετάδοση συνέντευξης Γιωτόπουλου, in.gr 05/10/2005.Πολιτική η λογοκρισία, Ο Ιός 08/10/2005.

 17 Νοέμβρη 
 Σύλληψη 
Στις 17 Ιουλίου 2002  συνελήφθη από την αντιτρομοκρατική υπηρεσία στους Λειψούς. Του αποδόθηκαν κατηγορίες για ηθική αυτουργία σε δολοφονίες, ληστείες και εκρήξεις, καθώς και για συμμετοχή στην οργάνωση 17 Νοέμβρη σύμφωνα με μαρτυρίες συγκατηγορουμένων του και με στοιχεία που βρήκε η αστυνομία σε διαμερίσματα που διατηρούσε η οργάνωση.  Από την πρώτη στιγμή αρνήθηκε όλες τις κατηγορίες, υποστηρίζοντας ότι τον ενέπλεξαν συγκατηγορούμενοί του, προκειμένου να πετύχουν ευνοϊκή μεταχείριση βάσει του τότε νέου αντιτρομοκρατικού νόμου.Αρνήθηκε τις κατηγορίες ο Αλ.Γιωτόπουλος – Επιμένει ο Σ.Ξηρός, in.gr 20/08/2002. Δικηγόρος του Γιωτόπουλου ήταν ο Γιάννης Ραχιώτης. Με βούλευμα του Συμβουλίου Εφετών παραπέμφθηκε σε δίκη με την κατηγορία της ηθικής αυτουργίας για όλες τις ενέργειες της οργάνωσης από την ίδρυσή της μέχρι και τον Ιούλιο του 2002, ενώ του αποδόθηκε ο ρόλος του ηγέτη και του καθοδηγητή της οργάνωσης.Στο 1973 τοποθετεί την ίδρυση της 17Ν το αμετάκλητο βούλευμα του Συμβουλίου Εφετών, in.gr 03/01/2003. Κατά του βουλεύματος άσκησε αίτηση ακύρωσης, η οποία απορρίφθηκε από το ποινικό τμήμα του Αρείου Πάγου.«Όχι» στις προσφυγές των κατηγορουμένων της 17Ν κατά του παραπεμπτικού βουλεύματος, in.gr 22/02/2003.

 Δίκη και φυλάκιση 
Πρωτόδικα καταδικάστηκε από το Τριμελές Εφετείο Κακουργημάτων σε 21 φορές ισόβια και 25 χρόνια κάθειρξης,Με ισόβια σε έξι και αναστολή στον Κώστα Τέλιο έπεσε η αυλαία στη δίκη της 17Ν, in.gr 17/12/2003.Η απόφαση του δικαστηρίου επί των ποινών στην υπόθεση της 17Ν, in.gr 17/12/2003. απόφαση που τη χαρακτήρισε υπαγορευμένη από ξένα συμφέροντα.Για απόφαση υπαγορευμένη από ξένα συμφέροντα μίλησε ο Αλέξανδρος Γιωτόπουλος, in.gr 08/12/2003.

Μετά την απόφαση του δικαστηρίου, οδηγήθηκε στις φυλακές Κορυδαλλού, όπου ήταν ήδη προφυλακισμένος. Τον Οκτώβριο του 2004 προχώρησε σε απεργία πείνας λόγω των συνθηκών κράτησής του, ενώ για το ίδιο θέμα συνάντηση είχαν με τον υπουργό Δικαιοσύνης Αναστάσιο Παπαληγούρα, ο δικηγόρος του, Γιάννης Ραχιώτης, και η σύντροφός του, Πεϊνό.Τα αιτήματα Γιωτόπουλου μετέφεραν στον υπουργό Δικαιοσύνης Ραχιώτης και Πεϊνό, in.gr 10/11/2004. Τον Νοέμβριο του ίδιου έτους μεταφέρθηκε σε κρίσιμη κατάσταση στο Γενικό Κρατικό Νοσοκομείο της Νίκαιας.Κρίσιμη η κατάσταση της υγείας του Αλέξανδρου Γιωτόπουλου, in.gr 16/11/2004. Πέντε ημέρες αργότερα ο επόπτης εισαγγελέας των φυλακών αποφάσισε την κατάργηση των ειδικών περιορισμών προαύλισης του Γιωτόπουλου και των καταδικασθέντων για συμμετοχή στη 17 Νοέμβρη, κι έτσι διέκοψε την απεργία πείνας που διαρκούσε περισσότερο από έναν μήνα.Σταμάτησε την απεργία πείνας ο Αλέξανδρος Γιωτόπουλος, in.gr 21/11/2004.

Τον Δεκέμβριο του 2005 ξεκίνησε το δευτεροβάθμιο δικαστήριο στο Πενταμελές Εφετείο Κακουργημάτων. Κατά τη διάρκεια της δίκης αποχώρησε από την ακροαματική διαδικασία, ανακαλώντας την εντολή εκπροσώπησης προς τους δύο δικηγόρους του, Γιάννη Ραχιώτη και Κώστα Χρυσικόπουλο.Αποχώρησε από την ακροαματική διαδικασία ο Αλ.Γιωτόπουλος, in.gr 20/12/2005. Το δικαστήριο διόρισε αυτεπάγγελτα τους ίδιους δικηγόρους.Τους Ραχιώτη και Χρυσικόπουλο όρισε το δικαστήριο συνηγόρους του Αλ.Γιωτόπουλου, in.gr 21/12/2005. Ύστερα από αλλεπάλληλους διορισμούς δικηγόρων,Ορίστηκαν οι συνήγοροι του Γιωτόπουλου, Ριζοσπάστης 04/01/2006. ο Γιωτόπουλος επέστρεψε στην ακροαματική διαδικασία, προκειμένου να καταγραφούν οι απόψεις του ενόψει προσφυγής του στο Ευρωπαϊκό Δικαστήριο, το δικαστήριο όμως αρνήθηκε στον ίδιο να διορίσει δικηγόρο.Αντιδράσεις προκαλεί η απαγόρευση διορισμού συνηγόρων, Ριζοσπάστης 29/11/2006. Εντέλει με την παραίτηση του ενός εκ των τριών διορισμένων δικηγόρων, διόρισε δικηγόρο της επιλογής του με την ταυτόχρονη εικονική παρουσία των άλλων δύο.Εξάρθρωση σε δεύτερο βαθμό, Ο Ιός 25/02/2007. Η απόφαση του Πενταμελούς Εφετείου Κακουργημάτων ήταν 17 φορές ισόβια για τα ίδια εγκλήματα.

Μετά την απόφαση του εφετείου, κατέθεσε αίτηση αναίρεσης κατά της δευτεροβάθμιας απόφασης, την οποία όμως δεν έκανε δεκτή ο Άρειος Πάγος. Τον Απρίλιο του 2011 προσέφυγε στο Ευρωπαϊκό Δικαστήριο Ανθρωπίνων Δικαιωμάτων.

Τον Μάρτιο του 2010 ο Συνήγορος του Πολίτη δικαίωσε τον Γιωτόπουλο μετά την απόρριψη του αιτήματός του από τη διεύθυνση των φυλακών για χρήση υπολογιστή για εκπαιδευτικούς λόγους.Ανοίγει ο δρόμος μέσω Γιωτόπουλου για χρήση Η/Υ από κρατούμενους, tvxs 05/03/2010.

  Παραπομπές 

Κατηγορία:Αντιδικτατορικός αγώνας
Κατηγορία:Έλληνες τρομοκράτες
Κατηγορία:Μέλη της Ε.Ο. 17Ν